Source: https://liehweb.financnasprava.sk/otazky.php?id_clanok=26
Timestamp: 2019-07-18 06:53:13+00:00
Document Index: 16516429

Matched Legal Cases: ['§ 54', '§ 54', '§ 54', '§ 54', '§ 54', '§ 54', '§ 54']

Dátum: 18. 07. 2019 , 8:53;
Ak osoba oprávnená na distribúciu vráti spotrebiteľské balenie liehu (ďalej len „SBL“) (napr. z dôvodu reklamácie) v tom istom kalendárnom mesiaci, ako sa uskutočnil jeho príjem, v evidencii ho uvedie ako prijaté SBL v kusoch so záporným znamienkom, pričom uvedie identifikačné údaje osoby, ktorej pôvodne prijaté SBL vrátila späť, vrátane jej čísla oprávnenia na distribúciu. V oznámení v zmysle § 54 ods. 17 zákona č. 530/2011 Z. z. uvádza osoba oprávnená na distribúciu zosumarizované údaje za jednotlivých dodávateľov a odberateľov SBL za celý kalendárny mesiac, za ktorý oznámenie zasiela. Ak osoba oprávnená na distribúciu vráti SBL v inom kalendárnom mesiaci, ako sa uskutočnil jeho príjem, postupuje pri vedení evidencie, a následne pri zápise do oznámenia nasledovne: Prijaté SBL v kusoch uvádza v evidencii a následne v oznámení v zmysle § 54 ods. 17 zákona č. 530/2011 Z. z. ako príjem v kalendárnom mesiaci, kedy sa príjem uskutočnil. Späť vrátené SBL uvedie v evidencii, a následne v oznámení v zmysle § 54 ods. 17 zákona č. 530/2011 Z. z. v kalendárnom mesiaci vrátenia SBL so záporným znamienkom s uvedením identifikačných údajov osoby, od ktorej boli SBL pôvodne prijaté a čísla jej oprávnenia na distribúciu. Primerane uvedenému postupuje dodávateľ, t. j. ak sa osobe oprávnenej na distribúciu vráti SBL (napr. z dôvodu reklamácie) v tom istom kalendárnom mesiaci, ako sa uskutočnil výdaj, v evidencii ho uvedie ako vydané SBL v kusoch so záporným znamienkom, pričom uvedie identifikačné údaje osoby, od ktorej sa pôvodne vydané SBL vrátilo späť, vrátane jej čísla oprávnenia na distribúciu alebo čísla povolenia na predaj. V oznámení v zmysle § 54 ods. 17 zákona č. 530/2011 Z. z. uvádza osoba oprávnená na distribúciu zosumarizované údaje za jednotlivých dodávateľov a odberateľov SBL za celý kalendárny mesiac, za ktorý oznámenie zasiela. Ak sa osobe oprávnenej na distribúciu vráti SBL v inom kalendárnom mesiaci, ako sa uskutočnil výdaj, postupuje pri vedení evidencie a následne pri zápise do oznámenia nasledovne: Vydané SBL v kusoch uvádza v evidencii a následne v oznámení v zmysle § 54 ods. 17 zákona č. 530/2011 Z. z. ako výdaj v kalendárnom mesiaci, kedy sa výdaj uskutočnil. SBL vrátené zákazníkom, evidované v zmysle § 54 zákona č. 530/2011 Z. z. uvedie v evidencii a následne v oznámení v zmysle § 54 ods. 17 zákona č. 530/2011 Z. z. v kalendárnom mesiaci vrátenia SBL so záporným znamienkom s uvedením identifikačných údajov osoby, ktorej boli SBL pôvodne vydané a čísla povolenia na predaj alebo čísla oprávnenia na distribúciu reklamujúceho zákazníka.
email:helpdesk.liehtech@financnasprava.sk Počet prístupov: 2204026 (od 05. 11. 2010) (c) 2004-2013 FSSR, ORIS